Jangada ankit (suterot)

Jangada ankit tir stuvaf berpotam ke Jules Verne sanegayan bak 1881, tis tana karba ke Yona zultafa koyara nevatum.

 Vildeks 
Jangada ankit tir intaf ankitap gifaven koe Geefa Amerika. Joam Garral do yasa to moe bata totukinda va Amazonas bost katitlapir enide va nazbeya koe Belem arte bost di kurer. Moe zalor ravet da yoltack ke Joam Garral enwe tir Joam Dacosta ise weti tol-san-barda nope lana gomilara me raplekuyuna zo xonukalanzar ; kal Perua al lajupotceyer lize azon tarkapanon di bliyir. Torres ikorikye va beksayana migajeyxa dagir, i va migajeyxa suteyena gan ageltucaf gunik levi awalkera is wazdesa va volgunuca ke Garral. Torres va bat suteks djutuerbar ise va nazbeikya ke Garral djukurer, i va Minha ixam aguntayana gu Manoel. Garral vewar numazen Torres va int jaxadar, rankeson va Garral pu rictaga. Batdume Joam zo soper isen skura va restali tir kadimifa. Benito nazbeikye ke Garral va Torres bal doaliera aytar, megrupeson da bantan va migajeyxa dagiyir ise va beksatselka novesa va gribeksara ant grupeyer. Katrasira va awalkoda ke Torres is migajeyxa fu tir esaca. Azen viele valdig zo katrasir, pune gribeksara. Bexe Jarriquez malyerotik tis enugelikany is jodombusik va migajeyxa di lajugribeksar nume va restali levi skura di nonur. Tena ke rupa tir dem toloya vols tanoya kurera.

Jangada ankit tir berpotap ; tegira en zo inker oxam viele Garral zo soper. Soye koe kon berpot ke Jules Verne, va kotrafa pimtara va tawavopa ke Amazonas bostxo is munesteks ke konaka vestara trasit.

 Koredik 
 Araujo : stedasikye va jangada ankit, sagafe is ozodafe.
 Cybèle : zanisikya ke Garral yasa.
 Fragoso : lukastgabesikye.
 Benito Garral : nazbeikye ke Joam Garral. Va Torres toldoalieson budar.
 Joam Garral : okon gu Joam Dacosta, gradilikye ke berpot.
 Minha Garral : nazbeikya ke Joam Garral, aguntayana gu Manoel.
 Yaquita Garral : nazbeikya ke Magalhaes is kurenik ke Joam Garral.
 Vicente Jarriquez : malyerotikye ikas va Ribeiro malyesik. Gijodombuse num maese va beksayana migajeyxa.
 Lina : zanisikya va Minha. Va Fragoso koe wuka kosmar nume giwar.
 Magalhaes : peruafe pilkotikye xantafe gu Portugala, emudeyese va cuedjaf jotaf Joam Garral az luveduyuse is segeyese. Moi awalkera va kurera ke Yaquita nazbeya puon dozilir.
 Ortega 
 Passanha gertik : gertikye gimovese va yasa is kureyese va Joam is Yaquita. Tir dem vreda moe jangada ankit lize amuda dere tigir. Va sinaf nazbeikeem di kurer aze koe Belem va int tere koxidar.
 Torres : ikorikye ke rupa, aalaf redakik ( capitão de matos ) onkase va otces levetirik. Va dolerayaj pu Joam ika dimrokara Garral drager.
 Manoel Valdez : lokiewafe nikye ke Benito, aguntanik ke Minha.

 Yunkexa 
Konaka yunkexa va berpot, koe xantofa piskura, 1881

 Dere rupel 
 Jules Verne' : Francavaf suterotik ( 1828-1905 )
 (fr) Jangada ankit, dene Wikisource'' 
 Vuestexa 


Jangada ankit
Jangada ankit
Jangada ankit
Jangada ankit
Jangada ankit